
ЗАПОВЕД

№ РД-06-1449
Димитровград, 14.10.2026г.

На основание чл.44, ал.1 и ал.2 от ЗМСМА, чл.63, ал.2 от ЗМДТ, във връзка с чл.62 от Закона за местните данъци и такси

   ОПРЕДЕЛЯМ:
1. Услугите по чл.62 от Закона за местните данъци и такси, които ще се предоставят от Община Димитровград през 2027 година:

· Събиране и транспортиране на битови отпадъци;

· Третиране на битови отпадъци в РЦТНО Гарваново;

· Поддържане чистотата на териториите за обществено ползване.

2. Граници на районите за извършване на услугите по т.1 са регулационните граници на всички населени места в община Димитровград. Извън регулационните граници на населените места организирано събиране и транспортиране на битовите отпадъци ще се извършва на територията на търговските и производствени обекти, разположени по общинска и републиканска пътна мрежа в границите на община Димитровград, всички обекти на територията на бивш домостроителен комбинат в землище с.Крепост, имот №149050 на „Хоризонт Рент” ЕООД в землище на с.Крепост с производствена база на „Язаки България” ЕООД, производствена база и имот №191195 на „Каолин” АД в землище на с. Добрич, обекти на „Матев” ООД в кв.Черноконево, Димитровград и гр. Меричлери, търговски и производствени обекти по път І-5, всички стопански и производствени обекти в стопанската зона на село Горски извор на изхода към с. Ябълково, вилна зона в землище на село Светлина, бивш стопански двор в с.Бодрово, парковете „Марица”, „П.Пенев”, „Н.Вапцаров” и кв. „Габера” в Димитровград.
3. Честота на обслужване на съдовете за битови отпадъци:

· в Димитровград - всички съдове тип „Норд” - минимум три пъти седмично;
· в Димитровград - всички съдове тип „кофа” - минимум веднъж седмично;

· в кварталите „Марийно”, „Вулкан”, „Черноконево” - минимум веднъж седмично;
· в кварталите „Изток-1” и „Изток-2” - минимум три пъти седмично;
· индустриални зони - съдове тип „Бобър” и кофи - минимум веднъж седмично;

· обекти по общинска и републиканска пътна мрежа - минимум веднъж седмично;

· в гр. Меричлери и селата Добрич, Горски извор, Ябълково, Крепост, Черногорово, Радиево, Брод, Злато поле, Долно Белево, Каснаково, Върбица, Бодрово - веднъж седмично;

· в селата Бряст, Здравец, Странско, Крум, Сталево, Скобелево, Воден, Светлина, Великан, Длъгнево, Г.Асеново, М.Асеново, Райново - минимум два пъти месечно.

4. Място за обезвреждане на твърдите битови отпадъци:
· Регионален център за третиране на неопасни отпадъци (РЦТНО) в землището на с.Гарваново, община Хасково.
Контрол по изпълнение на настоящата заповед възлагам на отдел ИДОСВ, кметовете и кметските наместници в населените места в община Димитровград.

Настоящата Заповед да се обяви публично в срок до 31 октомври 2026г., а препис от нея да се връчи на отговорните и заинтересуваните лица за сведение и изпълнение.

